title: Komission direktiivi 2008/81/EY, annettu 29 päivänä heinäkuuta 2008 , Euroopan parlamentin ja neuvoston direktiivin 98/8/EY muuttamisesta difenakumin lisäämiseksi tehoaineena liitteeseen I (ETA:n kannalta merkityksellinen teksti)

text:
               30.7.2008

               FI

               Euroopan unionin virallinen lehti

               L 201/46

      KOMISSION DIREKTIIVI 2008/81/EY,
   annettu 29 päivänä heinäkuuta 2008,
   Euroopan parlamentin ja neuvoston direktiivin 98/8/EY muuttamisesta difenakumin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Luetteloon kuuluu difenakumi.

               (2)

               Difenakumin käyttöä direktiivin 98/8/EY liitteessä V määritellyssä tuotetyypissä 14 (jyrsijämyrkyt) arvioitiin asetuksen (EY) N:o 1451/2007 nojalla direktiivin 98/8/EY 11 artiklan 2 kohdan mukaisesti.

               (3)

               Suomi, joka oli nimetty esitteleväksi jäsenvaltioksi, toimitti komissiolle 21 päivänä maaliskuuta 2006 toimivaltaisen viranomaisen kertomuksen ja suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidituotteita käsittelevä pysyvä komitea sisällytti 29 päivänä marraskuuta 2007 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Difenakumin tarkastelussa ei tullut esiin avoimia kysymyksiä tai huolenaiheita, jotka olisivat edellyttäneet asian käsittelyä terveys- ja ympäristöriskejä käsittelevässä tiedekomiteassa.

               (6)

               Tutkimusten perusteella voidaan olettaa, ettei jyrsijämyrkkyinä käytettävistä difenakumia sisältävistä biosidituotteista aiheudu ihmisille riskejä, paitsi vahinkotilanteissa, joissa on mukana lapsia. Ympäristölle ja muille kuin kohde-eläimille on todettu aiheutuvan riskejä. Kohde-eläimet eli jyrsijät aiheuttavat kuitenkin tuhoa ja ovat vaara kansanterveydelle. Lisäksi difenakumille ei ole vielä löytynyt asianmukaisia vaihtoehtoja, jotka olisivat yhtä tehokkaita mutta vähemmän ympäristölle haitallisia. On perusteltua sisällyttää difenakumi liitteeseen I rajoitetuksi ajaksi sen varmistamiseksi, että kaikissa jäsenvaltioissa voidaan direktiivin 98/8/EY 16 artiklan 3 kohdan mukaisesti myöntää, peruuttaa tai muuttaa lupia, jotka koskevat jyrsijämyrkkyinä käytettäviä difenakumia sisältäviä biosidituotteita.

               (7)

               Arviointikertomuksen tulosten perusteella on asianmukaista edellyttää, että lupamenettelyjen yhteydessä toteutetaan erityisiä riskinhallintatoimia, jotka koskevat jyrsijämyrkkyinä käytettäviä difenakumia sisältäviä tuotteita. Näillä toimenpiteillä olisi pyrittävä vähentämään ihmisten ja muiden kuin kohde-eläinten ensisijaisen ja toissijaisen altistumisen riskiä sekä ympäristölle aiheutuvia pitkän aikavälin vaikutuksia.

               (8)

               Koska difenakumista on todettu aiheutuvan riskejä ja koska difenakumi on ominaisuuksiltaan mahdollisesti hitaasti hajoava, todennäköisesti eliöihin kertyvä ja myrkyllinen tai erittäin hitaasti hajoava ja erittäin todennäköisesti eliöihin kertyvä, se olisi sisällytettävä liitteeseen I ainoastaan viideksi vuodeksi, ja edellytykseksi sen liitteeseen I sisällyttämisen uudistamiselle olisi asetettava direktiivin 98/8/EY 10 artiklan 5 kohdan i alakohdan toisen luetelmakohdan mukainen vertaileva riskinarviointi.

               (9)

               On tärkeää, että tämän direktiivin säännöksiä sovelletaan samaan aikaan kaikissa jäsenvaltioissa, jotta varmistetaan difenakumia tehoaineena sisältävien biosidituotteiden yhdenvertainen kohtelu markkinoilla sekä edistetään biosidituotteiden markkinoiden moitteetonta toimintaa yleisesti.

               (10)

               Olisi sallittava kohtuullinen siirtymäaika ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (11)

               Sen jälkeen kun tehoaine on sisällytetty liitteeseen, jäsenvaltioille olisi sallittava kohtuullinen määräaika panna täytäntöön direktiivin 98/8/EY 16 artiklan 3 kohta ja erityisesti myöntää, muuttaa tai peruuttaa lupia, jotka koskevat tuotetyyppiin 14 kuuluvia difenakumia sisältäviä biosidituotteita, sen varmistamiseksi, että ne ovat direktiivin 98/8/EY mukaisia.

               (12)

               Sen vuoksi direktiivi 98/8/EY olisi muutettava.

               (13)

               Tässä direktiivissä säädetyt toimenpiteet ovat biosidituotteita käsittelevän pysyvän komitean lausunnon mukaisia,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä maaliskuuta 2009. Niiden on viipymättä toimitettava komissiolle kirjallisena nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä huhtikuuta 2010.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltiot säätävät siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 29 päivänä heinäkuuta 2008.

            Komission puolesta

         Stavros DIMAS

            Komission jäsen

      (1)  EYVL L 123, 24.4.1998, s. 1. Direktiivi sellaisena kuin se on viimeksi muutettuna direktiivillä 2008/31/EY (EUVL L 81, 20.3.2008, s. 57).

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I kohta ”9” seuraavasti:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle
                     (lukuun ottamatta tuotteita, jotka sisältävät useampaa kuin yhtä tehoainetta; näiden tuotteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (1)

                     ”9

                     difenakumi

                     3-(3-bifenyl-4-yyli-1,2,3,4-tetrahydro-1-naftyyli)-4-hydroksikumariini
                     EY-numero: 259-978-4
                     CAS-numero: 56073-07-5

                     960 g/kg

                     1. huhtikuuta 2010

                     31. maaliskuuta 2012

                     31. maaliskuuta 2015

                     14

                     Koska tehoaine on ominaisuuksiltaan mahdollisesti hitaasti hajoava, todennäköisesti eliöihin kertyvä ja myrkyllinen tai erittäin hitaasti hajoava ja erittäin todennäköisesti eliöihin kertyvä, edellytykseksi sen tähän liitteeseen sisällyttämisen uudistamiselle olisi asetettava direktiivin 98/8/EY 10 artiklan 5 kohdan i alakohdan toisen luetelmakohdan mukainen vertaileva riskinarviointi.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Tuotteiden nimellinen tehoainepitoisuus saa olla enintään 75 mg/kg, ja ainoastaan käyttövalmiit tuotteet sallitaan.

                                 2)

                                 Tuotteissa on oltava aversiivista ainetta ja tarvittaessa väriainetta.

                                 3)

                                 Tuotteita ei saa käyttää sirotejauheena.

                                 4)

                                 Ihmisten, muiden kuin kohde-eläinten ja ympäristön ensisijainen ja toissijainen altistuminen minimoidaan ottamalla huomioon ja toteuttamalla kaikki asianmukaiset ja käytettävissä olevat riskinhallintatoimenpiteet, joita ovat muun muassa tuotteiden salliminen ainoastaan ammattikäyttöön, ylärajan asettaminen pakkauskoolle ja velvollisuus käyttää varmistettuja syöttilaatikoita, joihin ulkopuoliset eivät pääse käsiksi.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

31963L0261

Neuvoston direktiivi 63/261/ETY, annettu 2 päivänä huhtikuuta 1963, yksityiskohtaisista säännöksistä sijoittautumisvapauden toteuttamiseksi maataloudessa jäsenvaltion alueella keskeytymättä kahden vuoden ajan palkattuina maataloustyöntekijöinä työskennelleiden muiden jäsenvaltioiden kansalaisten osalta

Virallinen lehti nro 062 , 20/04/1963 s. 1323 - 1325 Suomenk. erityispainos Alue 6 Nide 1 s. 0003  Tanskank. erityispainos: Sarja I Alue 1963-1964 s. 0017  Ruotsink. erityispainos Alue 6 Nide 1 s. 0003  Englannink. erityispainos: Sarja I Alue 1963-1964 s. 0019  Kreikank. erityispainos: Luku 06 Nide 1 s. 0016  Espanjank. erityispainos: Luku 06 Nide 1 s. 0016  Portugalink. erityispainos: Luku 06 Nide 1 s. 0016

NEUVOSTON DIREKTIIVI,annettu 2 päivänä huhtikuuta 1963,yksityiskohtaisista säännöksistä sijoittautumisvapauden toteuttamiseksi maataloudessa jäsenvaltion alueella keskeytymättä kahden vuoden ajan palkattuina maataloustyöntekijöinä työskennelleiden muiden jäsenvaltioiden kansalaisten osalta (63/261/ETY) EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 54 artiklan 2 ja 3 kohdan,ottaa huomioon sijoittautumisvapauden rajoitusten poistamiseksi annetun yleisen toimintaohjelman (1) ja erityisesti sen IV osaston F jakson 2 alakohdan,ottaa huomioon komission ehdotuksen,ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon,sekä katsoo, ettäsijoittautumisvapauden rajoitusten poistamiseksi annettuun yleiseen toimintaohjelmaan sisältyy erityinen aikataulu tämän vapauden saavuttamiseksi maataloudessa, jossa otetaan huomioon maataloustoiminnan erityisluonne; toinen tämän aikataulun mukaisista toimenpiteistä on, että jäsenvaltiot poistavat siirtymäkauden ensimmäisen vaiheen loppuun mennessä maatalouden sijoittautumisvapauden rajoitukset sellaisten toisten jäsenvaltioiden kansalaisten osalta, jotka ovat olleet niiden alueella työssä palkattuina maataloustyöntekijöinä yhtäjaksoisesti kaksi vuotta,jotta varmistutaan tämän direktiivin oikeasta soveltamisesta, on välttämätöntä määritellä, mitä tarkoitetaan palkatulla maataloustyöntekijällä, joka on ollut tässä ominaisuudessa työssä vastaanottajavaltiossa keskeytymättä kahden vuoden ajan,vahvistettaessa vähimmäisaikaa, joka henkilön on pitänyt tosiasiallisesti tehdä työtä tuon kahden vuoden aikana voidakseen vaatia tässä direktiivissä säädettyjä oikeuksia, olisi otettava huomioon maataloustoiminnan erityispiirteet,yleiseen toimintaohjelmaan sisältyvän aikataulun mukaisesti maataloustoiminnan sijoittautumisvapauden rajoitukset poistetaan vaiheittain, minkä vuoksi tässä direktiivissä tarkoitetuille edunsaajille olisi annettava asiakirja, jolla vahvistetaan oikeuksien laajuus vastaanottavassa valtiossa, jasijoittautumisen edellytyksiä ei tulisi vääristää avustuksilla, joita jäsenvaltio, josta henkilö on peräisin, on myöntänyt; palkatulle maataloustyöntekijälle myönnettyä avustusta perheensä, henkilökohtaisen omaisuutensa, huonekalujensa, karjansa ja maataloustyökalujensa siirtämiseksi ei tulisi katsoa tällaiseksi avustukseksi,ON ANTANUT TÄMÄN DIREKTIIVIN:1 artikla Jäsenvaltioiden tulee jäljempänä säädetyllä tavalla poistaa kaikki rajoitukset, jotka koskevat niiden alueella kahden vuoden yhtäjaksoisen ajan palkattuina maataloustyöntekijöinä työssä olleiden toisten jäsenvaltioiden kansalaisten, jäljempänä `edunsaajat`, oikeutta ryhtyä harjoittamaan ja harjoittaa maataloutta itsenäisinä ammatinharjoittajina.2 artikla 1. Tässä direktiivissä `palkatulla maataloustyöntekijällä` tarkoitetaan jokaista johonkin 3 artiklassa tarkoitettuun toimintaan työsopimuksella palkattua henkilöä, joka tosiasiassa suorittaa tällaiseen toimintaan kuuluvaa työtä.2. Tässä direktiivissä palkatun maataloustyöntekijän katsotaan olleen työssä kahden vuoden ajan keskeytymättömästi, jos hän on ollut palveluksessa palkattuna maataloustyöntekijänä kaksi peräkkäistä kahdentoista kuukauden jaksoa, joiden kummankin aikana hän on ollut tehokkaassa työssä vähintään kahdeksan kuukautta.Yleiset vapaapäivät sekä kunkin vuoden aikana yhteensä enintään neljänkymmenen päivän poissaolot, jotka ovat aiheutuneet sairaudesta, työtapaturmasta tai ammattitaudista ja äitiysloman aiheuttama poissaolo tulee rinnastaa varsinaiseen työntekoon.3. Sovellettaessa 1 ja 2 kohdan säännöksiä ei tule ottaa huomioon sitä, että tällaisen kahden vuoden keskeytymättömän ajan kuluessa palkattu maataloustyöntekijä on säilyttänyt asuinpaikkansa vastaanottavan jäsenvaltion ulkopuolella, että hänen perheensä ei ole seurannut häntä tuohon jäsenvaltioon taikka, että hän on työskennellyt useamman kuin yhden työnantajan palveluksessa tai useamman kuin yhden 3 artiklan alaan kuuluvan toiminnan parissa.3 artikla Tässä direktiivissä `maataloustoiminnalla` tarkoitetaan yleisen toimintaohjelman V liitteen alaan kuuluvaa toimintaa (YK:n toimialaluokituksen pääryhmästä 01 maatalous, YK:n tilastotoimisto, Statistical Papers, Series M, n:o 4, Rev. 1, New York, 1958) ja erityisesti:a) yleismaanviljelyä, mukaan lukien viininviljely, hedelmien, pähkinöiden, siementen, vihannesten, kukkien sekä koristekasvien viljelyä, myös kasvihuoneessa, mukaan lukien puutarhanhoito;b) karjan, siipikarjan, kanien, turkis- tai muiden eläinten, mehiläisten kasvattamista, ja lihan, maidon, villan, nahkojen ja turkisten, munien, hunajan tuotantoa;c) maanviljely-, karjanhoito- ja puutarhanhoitopalveluja palkkio- tai sopimuspohjalta.Metsänhakkuuta, metsämaiden kaupallista hyväksikäyttöä, metsänistutusta ja uudelleenmetsitystä voidaan harjoittaa aputoimintana tässä direktiivissä tarkoitetuilla haltuun otetuilla tai perustetuilla tiloilla, mikäli sellainen toiminta on yhdenmukaista jäsenvaltion kansallisen lainsäädännön ja erityisesti maan hyväksikäyttöä koskevien suunnitelmien kanssa.4 artikla Poistettavat rajoitukset on esitetty yleisen toimintaohjelman III osastossa.Jäsenvaltion tulee erityisesti huolehtia, että tässä direktiivissä tarkoitetuilla edunsaajilla on oikeus samoin edellytyksin, oikeuksin ja velvollisuuksin kuin sen omilla kansalaisilla:a) laillisesti hankkia, vuokrata, saada käyttöönsä luvan nojalla, maatila, jolla on mahdollista harjoittaa 3 artiklassa tarkoitettua toimintaa, käyttää tai hyödyntää sitä, käyttää etuosto-oikeutta hyödynnettävänään olevan maatilan tai sen osan myynnin yhteydessä, siirtää toimintansa toiselle tilalle;b) saada yleistä tai erityistä 3 artiklassa tarkoitettuun toimintaan ryhtymistä tai niiden harjoittamista varten tarkoitettua luoton, avustuksen tai tuen muotoa, erityisesti mukaan lukien toimenpiteet, joilla helpotetaan palkatun maataloustyöntekijän ryhtymistä maanviljelijäksi;c) olla jäseninä osuuskunnissa tai johtotehtävissä tehtävistä riippumatta taikka olla jäsenenä missä tahansa yhteistä etua varten perustetussa maatalousyhdistyksessä sekä muodostaa tällaisia yhdistyksiä, joiden tulee yhtäläisesti olla avoimia vastaanottavan valtion kansalaisille.5 artikla 1. Jäsenvaltioiden tulee huolehtia, että tässä direktiivissä tarkoitetut edunsaajat voivat oikeutensa nojalla ryhtyä harjoittamaan ja harjoittaa itsenäisinä ammatinharjoittajina 3 artiklassa tarkoitettua toimintaa samoin edellytyksin kuin niiden omat kansalaiset pelkästään ilmoituksen perusteella ja ilman edeltäkäsin hankittavaa lupaa.2. Jokainen toimivaltaisen viranomaisen esittämä väite sillä perusteella, ettei yksi tai useampi 1, 2 ja 3 artiklan säännöksessä tarkoitettu edellytys täyty, on, jotta se olisi oikeudellisesti pätevä, saatettava asianomaisen henkilön tietoon kahden kuukauden kuluessa siitä, kun asianomainen on ilmoittanut toimivaltaiselle viranomaiselle aikomuksestaan tässä direktiivissä tarkoitettuna edunsaajana ryhtyä harjoittamaan ammattia, paitsi, jos kyseessä on petoksellinen toiminta.3. Jäsenvaltioiden tulee varmistaa tässä direktiivissä tarkoitetuille edunsaajille mahdollisuus hakea muutosta jokaiseen päätökseen, jolla toimivaltainen viranomainen vastustaa heidän aikomaansa sijoittautumista.4. Niiden jäsenvaltioiden, joissa yleisesti edellytetään, että toisen jäsenvaltion kansalainen, joka ryhtyy harjoittamaan 3 artiklassa tarkoitettua toimintaa, hankkii sitä varten erityisen ulkomaalaisille tarkoitetun toimiluvan, tulee antaa tässä direktiivissä tarkoitetuille edunsaajille heidän anomuksestaan ja veloituksetta 2 kohdassa säädetyn määräajan päätyttyä erillinen todistus, jossa todetaan heidän erityisolosuhteensa ja 4 artiklan mukainen oikeutensa yhtäläiseen kohteluun valtion omiin kansalaisiin nähden.6 artikla 1. Jäsenvaltio ei saa myöntää kansalaisilleen, jotka lähtevät maasta sijoittautuakseen tässä direktiivissä tarkoitetulla tavalla, maastamuuttoa varten tai siitä johtuen, suoraa tai välillistä rahallista tai muunlaista avustusta, joka voisi johtaa sijoittautumisen edellytysten vääristymiseen vastaanottavassa valtiossa.2. Sen jäsenvaltion, josta palkattu maataloustyöntekijä on peräisin, antamaa rahallista tai käytännön tukea, jolla avustetaan häntä kuljettamaan perheensä, henkilökohtaisen omaisuutensa, huonekalunsa, karjansa ja maataloustyökalunsa vastaanottavan valtion rajalle asti, ei tule pitää sijoittautumisen edellytyksiä vääristävänä avustuksena.7 artikla 1. Jäsenvaltioiden on viimeistään kuukauden kuluttua tämän direktiivin tiedoksi antamisesta ilmoitettava komissiolle kaikki lait, asetukset tai hallinnolliset määräykset sekä kaikki hallinnolliset käytännöt, jotka koskevat erityisesti niiden alueella palkattuja maataloustyöntekijöitä, jotka ryhtyvät harjoittamaan itsenäisinä ammatinharjoittajina 3 artiklassa tarkoitettua toimintaa.2. Jäsenvaltioiden on saatettava tämän direktiivin noudattamisen edellyttämät toimenpiteet voimaan kuuden kuukauden kuluessa sen tiedoksi antamisesta ja ilmoitettava tästä komissiolle viipymättä.8 artikla Tämä direktiivi on osoitettu kaikille jäsenvaltioille.Tehty Brysselissä 2 päivänä huhtikuuta 1963.Neuvoston puolestaPuheenjohtajaEugène SCHAUS(1) EYVL N:o 2, 15.1.1962, s. 36/62(2) EYVL N:o 134, 14.12.1962, s. 2867/62


title: Komission direktiivi 2011/14/EU, annettu 24 päivänä helmikuuta 2011 , neuvoston direktiivin 91/414/ETY muuttamisesta profoksidiimin sisällyttämiseksi siihen tehoaineena  ETA:n kannalta merkityksellinen teksti

text:
               25.2.2011

               FI

               Euroopan unionin virallinen lehti

               L 51/16

         KOMISSION DIREKTIIVI 2011/14/EU,
   annettu 24 päivänä helmikuuta 2011,
   neuvoston direktiivin 91/414/ETY muuttamisesta profoksidiimin sisällyttämiseksi siihen tehoaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Direktiivin 91/414/ETY 6 artiklan 2 kohdan mukaisesti Espanja vastaanotti 2 päivänä huhtikuuta 1998 BASF SE:ltä hakemuksen profoksidiimi-nimisen tehoaineen sisällyttämisestä direktiivin 91/414/ETY liitteeseen I. Komission päätöksessä 1999/43/EY (2) vahvistettiin asiakirja-aineiston olevan siinä mielessä täydellinen, että sen voitiin periaatteessa katsoa täyttävän direktiivin 91/414/ETY liitteissä II ja III säädetyt tietovaatimukset.

               (2)

               Tehoaineen vaikutukset ihmisten ja eläinten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle arviointikertomuksen luonnoksen 28 päivänä maaliskuuta 2001.

               (3)

               Jäsenvaltiot ja komissio tarkastelivat profoksidiimia koskevan arviointikertomuksen luonnosta elintarvikeketjua ja eläinten terveyttä käsittelevässä pysyvässä komiteassa. Tarkastelu on saatettu päätökseen 23 päivänä marraskuuta 2010 komission tarkastelukertomuksella profoksidiimista.

               (4)

               Eri tutkimuksista on käynyt ilmi, että profoksidiimia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa ja 5 artiklan 3 kohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää profoksidiimi kyseisen direktiivin liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää kaikissa jäsenvaltioissa mainitussa direktiivissä säädetyllä tavalla.

               (5)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa profoksidiimia sisältäviä kasvinsuojeluaineita koskevat väliaikaiset luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi muutettava nykyiset väliaikaiset luvat pysyviksi, muutettava niitä tai peruutettava ne direktiivin 91/414/ETY säännösten mukaisesti. Edellä esitetystä määräajasta poiketen olisi säädettävä pitemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (6)

               Sen vuoksi on aiheellista muuttaa direktiiviä 91/414/ETY.

               (7)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä tammikuuta 2012. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä helmikuuta 2012.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava 31 päivään tammikuuta 2012 mennessä sellaisia kasvinsuojeluaineita koskevat voimassa olevat luvat, jotka sisältävät profoksidiimia tehoaineena. Jäsenvaltioiden on tähän päivämäärään mennessä erityisesti tarkistettava, että profoksidiimia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan 2 kohdan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava tuote uudelleen kaikkien sellaisten sallittujen kasvinsuojeluaineiden osalta, jotka sisältävät profoksidiimia joko ainoana tehoaineena tai yhtenä monista tehoaineista, jotka kaikki on 31 päivään heinäkuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon profoksidiimia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät profoksidiimia ainoana tehoaineena, tarvittaessa muutettava lupaa tai peruutettava se viimeistään 31 päivänä tammikuuta 2013; tai

               b)

               profoksidiimia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä tammikuuta 2013 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         4 artikla
   Tämä direktiivi tulee voimaan 1 päivänä elokuuta 2011.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 24 päivänä helmikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 14, 19.1.1999, s. 30.

      LIITE
      Lisätään direktiivin 91/414/ETY liitteessä I olevan taulukon loppuun seuraava kohta:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”330

                     Profoksidiimi
                     CAS-numero: 139001-49-3
                     CIPAC-numero: 621

                     2 - [(1 E / Z) - [(2 R S) – 2 - (4 – kloorifenoksi) propoksi-imino] butyyli] – 3 – hydroksi – 5 - [(3 R S; 3 S R) – tetrahydro – 2 H – tiopyran – 3 – yyli] sykloheks – 2 – enoni

                     > 940 g/kg

                     1.8.2011

                     31.7.2021

                     A   OSA
                     Lupa voidaan myöntää ainoastaan käyttöön rikkakasvien torjunta-aineena riisinviljelyn yhteydessä.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 28. tammikuuta 2011 valmiiksi saadun profoksidiimia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot,

                                 —

                                 muille kuin kohteena oleville organismeille aiheutuvaan pitkän aikavälin riskiin.

                           Lupaedellytyksiin on tarvittaessa sisällyttävä riskinhallintatoimenpiteitä.”

         (1)  Lisätietoja tehoaineiden tunnistuksesta ja määritelmästä annetaan niitä koskevissa tarkastelukertomuksissa.